OzLabs/hebrew-wiki-articles huggingface dataset:
השירות למאבק בסמים (טורקמניסטן)

השירות למאבק בסמים של טורקמניסטן ידוע רשמית בשם השירות הממלכתי להגנת בריאות הציבור (בטורקמנית: Türkmenistanyň sagdyn jemgyýet howpsuzlygyny goraýyş döwlet gullugy) והוא הזרוע הממשלתית העיקרית בטורקמניסטן האחראית לאכיפת חוק המלחמה בסמים. 

הארגון הוקם תחילה כגוף עצמאי הכפוף לנשיא טורקמניסטן בלבד. ב-1 במרץ 2016 הוכפף הארגון למשרד הפנים.
==היסטוריה==
הארגון הוקם ב-18 בינואר 2008 כגוף משטרתי בשם השירות הממלכתי למלחמה בסמים ולראשו מונה מיראט איסלאמוב. הרקע להקמת הארגון היה המצב הגאופוליטי במדינות מרכז אסיה והתגברות הסחר הלא חוקי בסמים המגיע ממחוז הלמנד שבאפגניסטן. מיראט הוחלף לאחר מכן באמאן גראייב.

ב-1 באוגוסט 2012 נשיא טורקמניסטן חתם על צו להפיכת השירות לשירות הממלכתי לביטחון הציבור, אמאן גראייב מונה לראש משמר הגבול הממלכתי ובמקומו מונה אטאדורדי אוסמאנוב לראש השירות הממלכתי לביטחון הציבור.

הסוכנות חתומה על הסכם שיתוף פעולה עם הסוכנות הטג'יקית למאבק בסמים.

==ראשי השירות==
{| class="wikitable" width="820"
|-
|width="20" align="center"|#
|width="280"| שם
|width="120" align="center"|תחילת כהונה 
|width="120" align="center"|סיום כהונה
|width="280"| הערות
|-
|align="center"|1
|מוראד איסלאמוב
|align="center"|18.01.2008
|align="center"|21.01.2009
|
|-
|align="center"|-
|סרדאר באטירוב
|align="center"|21.01.2009
|align="center"|29.07.2009
|<small>ממלא מקום</small>
|-
|align="center"|3
|אמאן גראייב
|align="center"|29.07.2009
|align="center"|01.08.2012
|<small>מונה לאחר מכן לראש שירות משמר הגבול הממלכתי</small>
|-
|align="center"|4
|אטאדורדי אוסמאנוב
|align="center"|01.08.2012
|align="center"|01.03.2016
|<small>השירות מוזג אל תוך משרד הפנים הטורקמני</small>
|}
==ראו גם==
*משמר הגבול הממלכתי של טורקמניסטן

==הערות שוליים==

קטגוריה:קצרמר חוק ומשפט
קטגוריה:טורקמניסטן: ארגונים ממשלתיים
קטגוריה:ארגוני מאבק בסמים
קטגוריה:טורקמניסטן: ממשל
הסברו

סמליל הסברו ישראל
הַסְבְּרוֹ בע"מ (באנגלית: Hasbro, Inc.) היא חברה אמריקאית לייצור צעצועים ומשחקי לוח, אחת הגדולות בעולם בתחום זה. מטה החברה ממוקם בפוטאקט, רוד איילנד, ארצות הברית, ומרבית מוצריה מיוצרים במזרח אסיה.
== היסטוריה ==
בשנת 1923 הקימו שלושה אחים יהודיים: הנרי, הילל והרמן הסנפלד, את "האחים הסנפלד" (Hassenfeld Brothers), חברת טקסטיל בהסברוק הייטס, ניו ג'רזי. החברה התרחבה במשך שני העשורים שלאחר מכן וייצרה גם קלמרים וציוד לבית הספר. בשנות ה-40 של המאה ה-20 ייצרה "האחים הסנפלד" ערכות רופא ואחות שהיו לצעצועים הראשונים של החברה. הצעצוע הראשון של החברה שהפך ללהיט היה מר ראש תפוד, אותו רכשה החברה מג'ורג' לרנר ב-1952. בשנת 1964 ייצרה החברה את ג'י. איי. ג'ו, [http://nerf.hasbro.com/en-us/ NERF], ובובות בדמות חיילי קומנדו, אשר עבורה טבעו את המונח "בובת פעולה", במטרה לשווקן לבנים שלא רצו לשחק עם בובות.

ב-1968 קיצרה החברה את שמה ל"הסברו", ובשנת 1983 ייצרה החברה מוצר מצליח נוסף – הפוני הקטן שלי. החברה רכשה בשנת 1984 את חברת מילטון בראדלי והחלה לשווק את משחקיה, לרבות פלונטר, סולמות ונחשים, ארבע בשורה ויאצי. בשנת 1965 ייצרה והפיקה את סדרת האנימציה, ג'ם וההולוגרמות וייצרה את מוצרי הסדרה. באותה שנה ייצרה החברה את בובות הרובוטריקים - בובות פעולה בדמות רובוטים חמושים היכולים להפוך לכלי רכב ובעלי חיים שונים. סדרת צעצועי הרובוטריקים זכתה להצלחה רבה והולידה זיכיון שכלל סדרות טלוויזיה מצוירות ומספר סרטי לייב אקשן מצליחים. בשנת 1986 רכשה החברה את פלייסקול ובשנת 1991 את האחים פארקר, ויחד איתה את משחקיה המובילים: מונופול, משחק הלוח המצליח ביותר בכל הזמנים, וסיכון. בשנת 1998 רכשה הסברו את "אבלון היל" ואת WowWee, ושנה לאחר מכן את מכשפי החוף, העוסקת בפיתוח ושיווק משחקי תפקידים. בנוסף החברה ידועה כמשווקת מותג הצעצועים בייבלייד במערב, ברישיון מהיצרנית היפנית המקורית טאקארה טומי. 

חברת הסברו היא חברת אם של מספר חברות בת, אשר כולן משווקות את מוצריהן תחת מותגיהן המקוריים.

בעבר פעלה חברת הסברו ישראל אשר שיווקה את מוצרי הסברו בארץ. זו הייתה חברת בת של הסברו העולמית אשר פעלה החל משנת 1993 עד ל-2004. מוצרי החברה יוצרו במפעלי הסברו ברחבי העולם. עד פתיחת החברה קודקוד הייתה זכייניתה בארץ.

כיום מיוצרים ומשווקים מוצרי הסברו בישראל על ידי קודקוד. הייצור מתבצע במפעל החברה בערד.
==קישורים חיצוניים==

* 

* 

קטגוריה:חברות אמריקאיות
קטגוריה:חברות צעצועים
קטגוריה:חברות שנסחרו בבורסה לניירות ערך בניו יורק
אפרת דור

דור על הסט של "[[עספור", 2011]]
אפרת דור (נולדה ב-6 בינואר 1983) היא שחקנית ישראלית.

==ביוגרפיה==
דור נולדה בבאר שבע, וגדלה ביישוב השכן עומר, כאחות לשלושה אחים בנים. סבתה היא ניצולת שואה מפולין.<ref>[https://www.clichemag.com/entertainment-interview/efrat-dor-role-zookeepers-wife/ "Interview with Efrat Dor"], Cliché Magazine 13 July 2017, accessed 06 June 2019</ref> בנעוריה למדה במגמת התיאטרון בבית הספר התיכון "אשל הנשיא״.

בשנת 2001 למדה בבית הספר המפורסם לאומנויות הבמה "לי סטרסברג" שבניו יורק ובשנת 2003 החלה את לימודיה בבית הספר לאמנויות הבמה "בית-צבי".

== קריירה ==
=== בטלוויזיה ===
בשנים 2006–2009 גילמה דור דמויות משנה במספר סדרות טלוויזיה: "אולי הפעם", "החיים זה לא הכול" (בתפקיד דיילת), "מסודרים" ו"מעורב ירושלמי", והשתתפה בתפקידי אורח בסדרות רבות כדוגמת "החברים של נאור".

בשנת 2010, פרצה דור למודעות כשגילמה את שיר אמבר, בתפקיד הראשי בסדרת הדרמה היומית "עספור". היא המשיכה בתפקיד זה גם בעונתה השנייה של הסדרה, ב-2011.

ב-2011 גם גילמה חוקרת מז"פ בשם לירון בעונה השנייה של הסדרה "תמרות עשן", כחלק מהקאסט הקבוע של העונה.

באותה שנה, כיכבה דור לצדו של עמוס תמם בסדרת המשטרה "אחת אפס אפס" בתפקיד השוטרת אלכסנדרה יודאיוב. על תפקיד זה הייתה מועמדת לפרס האקדמיה לטלוויזיה לשנת 2012. היא חזרה וגילמה תפקיד זה גם בעונה השנייה של הסדרה, בשנת 2014.

ב-2014 גילמה גם את דמותה של אלינור בדרמה "בתולות", ששודרה בהוט 3.

בשנת 2016, שיחקה בעונה השלישית של "החממה", בתור אירנה – עוזרתו של זאב (שרון אלכסנדר), הנבל הראשי של הסדרה.

בשנת 2017 דור הצטרפה לקאסט הגרסה האמריקאית של הסדרה "החממה", שנקראת "אקדמיית החממה" והופקה עבור נטפליקס, שם גילמה את העיתונאית מישל וולאס (דמות שאותה גילמה בגרסה הישראלית השחקנית מגי אזרזר).

בשנת 2019 החלה להשתתף בעונה השנייה של סדרת הטלוויזיה האמריקאית "כנופיית המאיה", סדרת הספין אוף של "ילדי האנרכיה", בתור אנה ליינרס. באותה השנה הצטרפה לעונה השלישית של הסדרה "סניקי פיט" בפריים וידאו.

בפברואר 2020, הצטרפה לצוות שחקני סדרת גיבורי העל "הפלאש" בתפקיד קבוע של גאונת המדע אווה מקולך.

=== בקולנוע ===
בשנת 2011 גילמה דור את ג'סיקה בסרט הקולנוע "פובידיליה" בבימויים של האחים יואב ודורון פז.

בשנת 2013 שיחקה בתפקיד ראשי בסרט "בננות" בבימויו של איתן פוקס.

בשנת 2015 הצטלמה אפרת דור לסרט הוליוודי ראשון, "אשתו של שומר גן החיות" (שיצא לאקרנים במרץ 2017), שם כיכבה לצד השחקנית ג'סיקה צ'סטיין.

בשנת 2017 כיכבה בסרט הקומדיה הרומנטית "ואז היא הגיעה", לצד חן אמסלם ומיכאל אלוני. באותה השנה שיחקה בסרט הצרפתי-בלגי "Holy Lands" עם ג'ונתן ריס מאיירס וטום הולנדר.

בשנת 2019 השתתפה בסרטו של אלון גור אריה "המוסד", בתפקיד סוכנת ה-CIA לינדה האריס.

==חיים אישיים==
הייתה נשואה לבמאי מושיק מימון, ולהם בת ובן. משנת 2018 הם מתגוררים בלוס אנג׳לס, קליפורניה. בדצמבר 2020 דווח כי השניים נפרדו. סוכניה של אפרת לא אישרו את הפרטים והשחקנית הכחישה את השמועות. במרץ 2023 הזוג רשמית התגרש.

== קישורים חיצוניים ==

* 
* 
* 
* 
* 
* 
* 
* [http://hydrogen-mag.com/archives/34232 GETTING TO KNOW EFRAT DOR], 15-3-2017

==הערות שוליים==

קטגוריה:בוגרות תיכון אזורי אשל הנשיא
קטגוריה:בוגרי תיכון אזורי אשל הנשיא
קטגוריה:בוגרות בית צבי
קטגוריה:בוגרי בית צבי
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:מהגרות מישראל לארצות הברית
קטגוריה:ישראליות שנולדו ב-1983
קטגוריה:ישראלים שנולדו ב-1983
מיתר הגב

חתך רוחב של עובר אפרוח, לאחר הדגרה של 45 שעותמיתר הגב (באנגלית: Notochord, מיוונית: νῶτον = גב, χορδή = מיתר) הוא מבנה מוארך וגמיש שנמצא בעוברים של כל המיתרניים. הוא מורכב מתאים שמקורם מהמזודרם ומגדיר את הציר הקדום בעובר. במיתרנים מסוימים, הוא ממשיך להתקיים לאורך כל חייהם כציר התמיכה העיקרי של הגוף, ואילו אצל רוב בעלי החוליות הוא הופך להיות הגרעין הַמּוֹכִי של הדיסק הבין חולייתי. מיתר הגב נמצא מצד הגחון לצינור העצבי.

מיתר הגב היה "עמוד השדרה" הקדום ששימש כמבנה תמיכה במיתרנים כגון הייקויכטיס (מין נכחד של חולייתן). מיתר הגב היווה יתרון לאב הקדמון של הדגים, כי הוא היה מבנה נוקשה לאחיזת השרירים, ועם זאת גמיש מספיק כדי לאפשר תנועה יותר מאשר, למשל, שלד חיצוני של בעלי החיים הדומיננטיים של אותה תקופה. לעוברים של בעלי חוליות יש מיתר גב גם היום, ככל הנראה מפני שהוא שמר על תפקיד מרכזי של איתות ותיאום ההתפתחות העוברית, גם אם הוא לרוב אבד בשלב הבוגר. ברוב בעלי החיים מקבוצת בעלי ארבע רגליים, הוא בסופו של דבר מתפתח להיות הגרעין הַמּוֹכִי של הדיסק הבין חולייתי.

מיתר הגב מורכב בעיקר מליבה של גליקופרוטאינים, עטוף במעטה של סיבי קולגן המתלפפים לשני סלילים מנוגדים. הזווית בין סיבים אלו קובעת האם הגדלת הלחץ בליבה תגרום לקיצור ועיבוי הגוף או להתארכות והיצרות שלו.מיתר הגב (Notochord) בחתך רוחב של [[דג ריאות]]

== קישורים חיצוניים ==

* 

קטגוריה:אנטומיה של חולייתנים
קטגוריה:ביולוגיה התפתחותית
לובץ' (מחוז)

מחוז (אובלסט) לובץ (בבולגרית Област Ловеч) הוא אחד מ-28 מחוזות בולגריה השוכן בצפון מרכז בולגריה, שטחו מהווה 3.7% משטח המדינה ועיר בירתו היא לובץ'. המחוז משופע בנופים קרסטים ולאורכו זורמים הנהרות ויט ואוסאם.

==היסטוריה==
ראשית התיישבות אנושית מאורגנת במחוז מתוארכת למאה ה-3 לפנה"ס, עידן הממלכה התראקית. מהמאה ה-1 לפנה"ס ועד המאה ה-4 שלטה באזור האימפריה הרומית ולאחריה האימפריה הביזנטית. בראשית המאה ה-9 נכבש האזור על ידי האימפריה הבולגרית הראשונה. בראשית המאה ה-11 פלש צבא האימפריה הביזנטית בפיקודו של בסיליוס השני, כבש את האזור וגרם לקריסת האימפריה הבולגרית. בשלהי המאה ה-12 נשלט החבל על ידי האימפריה הבולגרית השנייה והפך לצומת דרכים מסחרית. באמצע המאה ה-14 עבר המחוז לחזקת האימפריה העות'מאנית והיה חלק מפלך רומליה העות'מאני. לאחר כ-500 שנות שלטון עות'מאני, בשלהי 1877 שוחרר החבל על ידי צבא האימפריה הרוסית במהלך המלחמה העות'מאנית-רוסית (1877–1878) ובהמשך הפך חלק מנסיכות בולגריה.

==דמוגרפיה==
אוכלוסיית המחוז מצויה במגמת קיטון מתונה (תמותה לעומת ילודה) ובמגמת הגירה שלילית. 89.55% הם בולגרים, 4.99% ממוצא טורקי ו-3.72% הם צוענים. 49% הם גברים ו-51% הן נשים. 86.4% הם נוצרים אורתודוקסים, ו-6.2% הם מוסלמים סונים. במחוז 8 ערים ועיירות ו-142 כפרים.

==אקלים==
במחוז שורר אקלים ממוזג מתון. הטמפרטורה השנתית הממוצעת היא 12.5<sup>o</sup>c כאשר ערכי הקיצון הממוצעים נעים מ-3<sup>o</sup>c בינואר ועד 24<sup>o</sup>c ביולי. כמות המשקעים השנתית הממוצעת עומדת על 733 מילימטרים והחודשים הגשומים בשנה הם מאי וספטמבר. בין נובמבר לאפריל ישנם 24 ימי שלג בממוצע והחודש המושלג ביותר הוא דצמבר עם 6 ימי שלג בממוצע.

==קישורים חיצוניים==

* 

==הערות שוליים==

לובץ'
ג'ובאני פריני

ג'ובאני פריני (באיטלקית: Giovanni Ferrini 1699 בקירוב - 1758) היה בונה צ'מבלי איטלקי.
== ביוגרפיה ==
פריני היה עוזרו של ברתולומאו כריסטופורי בפירנצה עד מותו בשנת 1732. נראה שחלקו בבניית רבים מכלי הנגינה החתומים של כריסטופורי מן השנים 1720–1726 היה גדול וגם תשלובת הצ'מבלו-פסנתר שלו משנת 1745, אחד מן השניים ששרדו מעבודתו, נוצר על פי שרטוט של כריסטופורי. עדויות מתועדות מצביעות על כך, שפריני המשיך לייצר פיאנו-פורטה, אך עד כה לא זוהו כלים משלו, מה גם שדמיונם של הצ'מבלי ששרדו לאלה שיצאו מסדנת כריסטופורי מקשה על קביעת מקורם של כלים אלה.

==קישורים חיצוניים==
* [http://www.claviantica.com/Publications_files/Cristofori_Naples.htm דיון על כלים שנבנו על ידי כריסטופורי ופריני]
* [https://www.jstor.org/stable/3127777?seq=1 ג'וליאנו פרדיננדו טליאוויני, אתר Jstor, "ג'ובאני פריני"]

קטגוריה:ילידי 1699
פסנתרים
קטגוריה:נפטרים ב-1758
דן הרינגטון

דן הרינגטון (אנגלית: Dan Harrington, נולד ב-6 בדצמבר 1945, בקיימברידג', מסצ'וסטס), הוא שחקן פוקר ושש-בש מקצועי אמריקאי, וכיום עוסק גם בנדל"ן. בקרב שחקני הפוקר הוא מוכר כ"אקשן דן" ("Action Dan") התייחסות אירונית לסגנון המשחק השמרני אך התקיף שלו. הגעתו לשולחן הגמר בשתי אליפויות עולם ברציפות (בשנים 2003 ו-2004) נחשבת לאחד ההישגים המרשימים ביותר בהיסטוריה של אליפות העולם בפוקר (WSOP), ובשנת 2010 נבחר להיכל התהילה של הפוקר. הוא מוכר גם בזכות כובע ה"רד-סוקס" הירוק שהוא נוהג לחבוש בזמן המשחק.

== קריירת פוקר ==
הרינגטון החל את דרכו כשחקן מקצועי במשחק השחמט, בו במהרה הפך לאמן ולאחד השחקנים המובילים באזור ניו-אינגלנד. ב-1972 הוא זכה באליפות השחמט במסצ'וסטס, בפער גדול מול רוב השחקנים המובילים באזור. ב-1976 הוא התחיל לשחק שש-בש, והיה למאסטר גם במשחק זה, ולאחד משחקני הכסף הטובים ביותר באזור בוסטון. ב-1981 זכה בגביע העולם בשש-בש בוושינגטון, כשהביס את השחקנים הטובים בעולם. הרינגטון החל לשחק פוקר באופן מקצועי בשנת 1982.

=== ניצחונות בולטים ===
* האירוע המרכזי באליפות העולם בפוקר: בשנת 1995 סיים במקום הראשון, במקום השישי ב-1987, שלישי ב-2003 ורביעי ב-2004.
* מקום ראשון באליפות אירופה בפוקר (1995).
* מקום ראשון באירוע ה-$2,500 נו-לימיט הולד'ם במסגרת אליפות העולם בפוקר 1995 (WSOP).
* מקום ראשון באליפות ארבע המלכות (Four Queens 1996).

הרינגטון השתתף לראשונה באירוע ה-$10,000 נו-לימיט הולד'ם שבמסגרת אליפות העולם בפוקר (WSOP) בשנת 1987, וסיים במקום השישי. הוא השתתף באליפות שלוש-עשרה פעמים, בארבע מתוכן הגיע לשולחן הגמר, הישג מדהים כשלעצמו.

הרינגטון אחד משחקני הנו-לימיט הולד'ם המכובדים ביותר, ויריב מאיים במשחקי לימיט הולד'ם. הוא חי בסנטה מוניקה, שם הוא שותף בחברת "הלוואות אנקור" העוסקת בנדל"ן. נכון לשנת 2007 זכיותיו בטורנירי פוקר הסתכמו בלמעלה משבעה וחצי מיליוני דולרים.

== ספרות פוקר ==
בדצמבר 2004 פרסם הרינגטון, בשיתוף עם ביל רוברטי, מדריך פוקר (Harrington on Hold'em), המתרכז באסטרטגיה לשלבים הראשונים של טורנירי נו-לימיט טקסס הולדם. המדריך, הפך ברבות השנים לאבן יסוד בספרות הפוקר העולמית. הספר מתפרש על פני שני כרכים, ובעקבותיהם פרסם הרינגטון ספר שלישי באותה הסדרה, ושני ספרים נוספים שעניינם הוא אסטרטגיה למשחקי כסף (Cash games). ספריו נחשבים לספרי אסטרטגיית הפוקר הטובים ביותר שנכתבו, והם תורגמו ללמעלה מ-30 שפות, בהן עברית.

== לקריאה נוספת ==
* דן הרינגטון, טקסס הולד'ם - פוקר למתקדמים, הוצאת זיגל, נובמבר 2009

== קישורים חיצוניים ==

* 

* [http://www.twoplustwo.com/books/authors/dan-harrington/ דן הרינגטון באתר הוצאת הספרים 2+2] 

==הערות שוליים==

קטגוריה:בוסטון: אישים
קטגוריה:שחקני פוקר אמריקאים
קטגוריה:שחקני שש בש
קטגוריה:בוגרי אוניברסיטת סופוק
קטגוריה:זוכי צמיד אליפות העולם בפוקר באירוע המרכזי
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:חברי היכל התהילה של הפוקר
קטגוריה:אמריקאים שנולדו ב-1945
LATAM ארגנטינה

[[איירבוס A320 של LAN ארגנטינה בשמה ובסמלה הישן]]
LATAM ארגנטינה בעבר: LAN ארגנטינה היא חברת תעופה ארגנטינאית המהווה חלק מקבוצת LATAM איירליינס. בסיסה הראשי של החברה נמצא בנמל התעופה הבינלאומי מיניסטרו פיסטריני שבעיר הבירה בואנוס איירס. החברה מפעילה טיסות סדירות פנימיות בארגנטינה וכן טיסות בינלאומיות ליעדים בדרום אמריקה וצפון אמריקה.

== תולדות החברה ==
החברה נוסדה במרץ 2005. הטיסות הראשונות שלה נערכו ב-8 ביוני 2005 למנדוסה וקורדובה.

ב-28 בספטמבר 2006, קיבלה את הזכויות מהרשויות לתעופה של ארגנטינה, להפעיל טיסות ל-35 יעדים פנימיים ובינלאומיים.

מאז 2007, LATAM ארגנטינה היא חלק מברית חברות התעופה Oneworld.

==צי המטוסים ==
צי המטוסים של החברה, נכון ליולי 2018:

{|class="toccolours" border="1" cellpadding="3" style="border-collapse:collapse;text-align:center"
|+ 
|- style="background:#000080;"
! rowspan="2" style="width:150px;" | <font style="color:white;">כלי טיס
! rowspan="2" style="width:50px;" | <font style="color:white;">בצי
! rowspan="2" style="width:50px;" | <font style="color:white;">בהזמנה
! colspan="3" class="unsortable" | <font style="color:white;">נוסעים
! rowspan="2" style="width:200px;" | <font style="color:white;">הערות
|- style="background:#000080;"
! style="width:40px;" | <abbr title="מחלקת עסקים"> <font style="color:white;">C</abbr>
! style="width:40px;" | <abbr title="מחלקת תיירים"> <font style="color:white;">Y</abbr>
! style="width:40px;" | <center><font style="color:white;">סה"כ
|-
|איירבוס A320-200
|15
|—
|—
|168
|168
|
|-
|בואינג 767-300ER
|2
|—
|30
|191
|221
|
|-
!סה"כ
!17
!—
!colspan=4|
|}

== קישורים חיצוניים ==

* 

== הערות שוליים ==

קטגוריה:חברות תעופה ארגנטינאיות
ארגנטינה
גווידו ד'ארצו

פסלו של גווידו ד'ארצו
גווידו ד'ארצו לומד נגינה במונוקורד אצל טבאלד
גווידו ד'אָרֶצוֹ (או: גווידו מֵאָרֶצוֹ; באיטלקית: Guido d'Arezzo; 991 או 992 - אחרי 1033) היה תאורטיקאי מוזיקה מתקופת ימי הביניים. נחשב לממציא התיווי המוזיקלי המודרני, כתב התווים על גבי חמשה (שאז כללה רק ארבע שורות במקום חמש, כנהוג כיום) שהחליף את רישומי הנוימות; הטקסט שלו, ה"מיקרולוגוס", היה החיבור הנפוץ ביותר בנושא מוזיקלי בימי הביניים אחרי כתביו של בואתיוס.

גווידו היה נזיר מן המסדר הבנדיקטיני מעיר המדינה האיטלקית ארצו. מחקר עדכני מתארך את ה"מיקרולוגוס" שלו לשנת 1025 או 1026; הואיל וגווידו קבע במכתב את גילו כשלושים ושבע כאשר כתב את המסה, משערים ששנת הולדתו הייתה בסביבות 991 או 992. ראשית הקריירה שלו הייתה במנזר פומפוזה על חוף הים האדריאטי, סמוך לפרארה. בתקופת חייו שם, עמד על הקושי שיש לזמרים לזכור מזמורים גרגוריאניים. הוא המציא שיטה לשינון מהיר של מזמורים ותוך זמן קצר עשה לו שם בצפון איטליה. בד בבד עם פרסומו, עורר את עוינותם של הנזירים האחרים במנזר, וזו הניעה אותו לעזוב את המקום ולעבור לארצו, עיר שלא היה בה מנזר, אך הייתה בה קבוצה גדולה של זמרי קתדרלה, ובישוף ארצו, טבאלד, הזמינו להדריכם.
ביתו של גווידו ד'ארצו
בתקופת חייו בארצו פיתח גווידו טכנולוגיות הוראה חדשות, כגון תיווי חמשה וסולפז', אביו-מולידו של סולם דו-רה-מי, שהברותיו לקוחות מן ההברות הראשונות של כל אחד מפסוקי המוזיקה הראשונים בבית הראשון של מזמור התפילה Ut queant laxis. ייתכן שעבודתו זו התבססה על עבודתו הקודמת בפומפוזה, אבל האנטיפונים שכתב שם אבדו. לגווידו מייחסים גם את המצאת "היד הגווידונית",
שיטת מנמוניקה נפוצה בשימוש, של מיפוי שמות התווים לפי חלקי היד האנושית. ה"מיקרולוגוס", שנכתב בקתדרלת ארצו והוקדש לטבאלד, מכיל את שיטת ההוראה של גווידו כפי שפותחה באותו זמן. תוך זמן קצר משכה השיטה את תשומת לבו של האפיפיור יוחנן ה-19, שהזמין את גווידו לרומא. קרוב לוודאי שגווידו יצא לשם ב-1028, אך הוא חזר עד מהרה לארֶצו, מחמת בריאותו הרעועה. דבר אינו ידוע עליו לאחר זמן זה, פרט לכך שהאנטיפון האבוד שלו הושלם ככל הנראה בשנת 1030.

על שם גווידו ד'ארצו קרוי "תיווי מוזיקה גווידו" (GUIDO music notation), פורמט לתצוגת מחשב של פרטיטורות.

==קישורים חיצוניים==

* 

* [http://tzlilogia.co.il/ut-quant-laxis/ Ut queant laxis], אתר [http://tzlilogia.co.il/ צלילוגיה]

==הערות שוליים==

מוזיקה
קטגוריה:תאורטיקאי מוזיקה
קטגוריה:ילידי 991
קטגוריה:נפטרים ב-1050
ליגת הקיץ

ליגת הקיץ הישראלית היא ליגת כדורסל המשוחקת בישראל בחודשי הקיץ בזמן הפגרה בין העונות. הליגה התקיימה לראשונה בראשית שנות ה-90 של המאה ה-20 ביוזמתו של אריה מליניאק אך הופסקה וחזרה להתקיים ב-2010 ביוזמת מנהלת ליגת העל בכדורסל.

לאחרונה חזרה להתקיים בשנת 2017 על ידי יפתח בוכמן והיא פועלת מאז במספר ערים ברחבי הארץ בשיטת ליגות מקומיות כאשר מקומות 1 ו-2 עולות לשלב שמינית גמר ארצי. 

מטרת הליגה היא לתת במה לשחקנים צעירים וכן לתת מענה לקהל המחכה לפתיחת משחקי העונה הבאה.

== ליגות הקיץ 2010, 2017, 2019, 2020 ==
הליגה חודשה באוגוסט 2010 בהשתתפות 4 קבוצות. כל קבוצה נקראת על שם הספונסר הראשי שלה: AND1, וואלה! טורס, ג'פניקה ומעדני מיקי. המשחקים התקיימו בבית מכבי בראשון לציון בתחילת חודש אוגוסט 2010. המשחקים שודרו באתר ONE.הליגה התנהלה כבית אחד, כל קבוצה שיחקה נגד כל קבוצה פעם אחת - 2 הקבוצות שסיימו במקום הראשון והשני מתחרות על המקום הראשון במשחק הגמר, והקבוצות במקום השלישי והרביעי מתחרות על מקום 3-4.

השחקנים המשתתפים בקבוצות היו שחקנים ישראלים בעיקר צעירים המשחקים בליגת העל ובליגה הלאומית. באליפות הליגה זכתה קבוצת "ג'פניקה" בהובלת עמית תמיר ואבי בן-שימול. בסגנית האלופה "מעדני מיקי" בלטו מאיר טפירו ומורן רוט. למקום השלישי הגיעה "AND1" בה שיחק עודד שעשוע, למרות שסיימה את הבית במקום האחרון. למקום האחרון הגיעה קבוצת "וואלה! טורס" עם אבי סוכר, שסיימה במקום השלישי את שלב הבתים.

ליגת הקיץ 2017- החלה להתקיים באולם עירוני ט' שבתל אביב והשתתפו בה 8 קבוצות. בשיטת 2 בתים ולאחר מכן פיינל פור. בין השמות הבולטים שנטלו חלק: כרמל בוכמן, איתן רוטנברג, אבי אליהו, אילן ברקוביץ', רז אלבז.

ליגת הקיץ 2019- התקיימה ב-5 ערים במקביל ברחבי הארץ (דימונה, ירושלים, קריית ביאליק, גבעת שמואל ופתח תקווה) בהשתתפות 24 קבוצות, בגילאי נערים ובוגרים.

קבוצת "חיפה לחיפאים" זכתה במקום הראשון ונהנתה מחופשה קבוצתית ברודוס.

ליגת הקיץ 2020- צפויה להתקיים ב-8 ערים ברחבי הארץ, ב-4 קטגוריות גיל: ילדים, נערים, נוער ובוגרים.

==ראו גם==

*ליגת העל בכדורסל

==קישורים חיצוניים==
*[http://basket.co.il/ מנהלת ליגת העל], יוזמת הליגה

קטגוריה:ליגות כדורסל ישראליות
קטגוריה:תחרויות כדורסל לא פעילות
קטגוריה:קיץ
בורית אדומה

בורית אדומה (שם מדעי: Saponaria mesogitana) היא מין צמח מסוג בורית שבמשפחת הציפורניים. פריחתה באביב, וצבע עלי כותרתו ורוד. הבורית האדומה נזכרת במגדירי צמחים כצמח נדיר מאוד, ונראה בארץ ישראל בטבע לעיתים נדירות. תפוצתה בישראל היא בגליל העליון, בגולן, במישור החוף ובשפלת יהודה. נראית לעיתים גם בהרי יהודה.

==קישורים חיצוניים==

קטגוריה:צמחים שתוארו ב-1843
קטגוריה:טקסונים שתוארו בידי פייר אדמון בואסייה
קטגוריה:ציפורניים
ברנרד קינג

ברנרד קינג (אנגלית: Bernard King; נולד ב-4 בדצמבר 1956, בברוקלין, ניו יורק) הוא כדורסלן עבר, ששיחק בעמדת הסמול פורוורד בליגת ה-NBA. שיחק 14 עונות עבור הקבוצות ניו ג'רזי נטס (בשנים 1977–1979 ו-1993), יוטה ג'אז (1979–1980), גולדן סטייט ווריורס (1981–1982), ניו יורק ניקס (1982–1987) ווושינגטון בולטס (1987–1991). בשנת 2013 נבחר להיכל התהילה של הכדורסל.

== קריירת ה- NBA==

קינג שיחק בקולג' באוניברסיטת טנסי, ונבחר כבחירה השביעית בדראפט של שנת 1977 על ידי ניו יורק נטס, אשר כמה חודשים מאוחר יותר העתיקו את מקום מושבם לניו ג'רזי ונודעו כ"ניו ג'רזי נטס". שני מטרים וסנטימטר גובהו, היה קינג התגלמות הסמול פורוורד של ה-NBA בשנות השמונים. עם זרועותיו הארוכות ושחרור הכדור המהיר, קינג היה מותאם בשלמות למשחק מהיר כסקורר מעולה. קינג הוביל את טבלת הקלעים של הליגה בשנת 1985 עם 32.9 נקודות למשחק ונבחר פעמיים לחמישיית העונה של הליגה ושלוש פעמים למשחק האולסטאר.

בעונת הרוקי שלו, 1977/1978, הוא קבע שיא קליעה לשחקן שנה ראשונה בניו ג'רזי נטס, 1909 נקודות. ב-31 בינואר 1984, כשחקן הניקס, קבע קינג שיא בהיותו לשחקן הראשון מאז 1964 לקלוע לפחות 50 נקודות למשחק בשני משחקים רצופים; הוא עשה זאת בקולעו 50 נקודות מול סן אנטוניו ספרס עם 20 קליעות מ-23 זריקות, כולל קליעת 10 שלשות ב-30 בינואר בניצחון הניקס 113–117, ולמחרת קלע שוב 50 נקודות בניצחון חוץ נוסף, הפעם 105 - 98 מול דאלאס מאבריקס עם 20 קליעות מ-28 ניסיונות ושוב 10 שלשות. בעונה שלאחר מכן, הוביל קינג את ניו ג'רזי נטס כשבחג המולד 1984 קלע 60 נקודות והפך לשחקן העשירי ב-NBA לקלוע לפחות 60 נקודות במשחק יחיד.

ב-23 במרץ 1985 סבל קינג מפציעה קשה בברכו, פציעה שהשביתה אותו למשך כל עונת 1985/1986. כשחזר מהפציעה ניכר בבירור שאיבד את ההתפרצות הסוחפת שלו לסל, דבר שגרם לניקס לשחרר אותו בסוף עונת 1987. עם זאת, היה לקינג קאמבק מוצלח בוושינגטון, שם הפך לכוכבה הבלתי מעורער של הקבוצה. הוא שיפר את קליעתו מבחוץ וחזר לאולסטאר פעם אחת נוספת ב-1991, עונתו המלאה האחרונה. לאחר הפסקה זמנית של שנה וחצי וחזרה ל-32 משחקים במדי ניו ג'רזי נטס בשנת 1993, הכריעו אותו בעיות בברך וכפו עליו פרישה סופית ממשחק, כשבאמתחתו 19,665 נקודות שקלע ב-874 משחקים, ממוצע של 22.5 נקודות למשחק, כשבעת ההיא הוא היה מדורג במקום ה-16 ברשימת הקלעים המובילים בתולדות ה-NBA.

== קישורים חיצוניים ==

* [http://www.basketball-reference.com/players/k/kingbe01.html מידע וסטטיסטיקות באתר basketball-reference]
* 

קטגוריה:בוגרי אוניברסיטת טנסי
קטגוריה:ניו יורק: אישים
קטגוריה:כדורסלני ניו יורק ניקס
קטגוריה:כדורסלני וושינגטון בולטס
קטגוריה:כדורסלני ניו ג'רזי נטס
קטגוריה:כדורסלני גולדן סטייט ווריורס
קטגוריה:כדורסלני יוטה ג'אז
קטגוריה:כדורסלני אוניברסיטת טנסי
קטגוריה:היכל התהילה של הכדורסל: כדורסלנים
קטגוריה:משתתפי משחק האולסטאר של ה-NBA
קטגוריה:מלכי הסלים של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של ניו ג'רזי נטס
קטגוריה:מדינת ניו יורק: כדורסלנים
קטגוריה:אמריקאים שנולדו ב-1956
פיטר קראוזה

פיטר ויליאם קראוזה (באנגלית: Peter William Krause; נולד ב-12 באוגוסט 1965) הוא שחקן קולנוע וטלוויזיה ומפיק סרטים אמריקאי. קראוזה זכה בפרס גילדת שחקני המסך, והוא ידוע בעיקר בשל תפקידו בתור נייט פישר בסדרת הדרמה המצליחה "עמוק באדמה".

== ביוגרפיה ==
קראוזה נולד במינסוטה לזוג הורים מורים. אימו לימדה בבית ספר יסודי ואביו לימד אנגלית בבית ספר תיכון. יש לו אח ואחות: מייקל ואיימי. בשנת 1987, סיים תואר ראשון בספרות אנגלית. בנוסף יש לו תואר שני במשחק מאוניברסיטת ניו יורק.

== קריירה ==
בשנת 1987 ביצע את תפקיד משחק הראשון שלו בסרט "Blood Harvest" בתפקיד סקוט.

בתחילת שנות ה-90 ביצע קראוזה מספר הופעות אורח בסדרות טלוויזיה מוערכות כמו "סיינפלד", "בברלי הילס 90210", "אלן". בשנת 1996, נכנס קראוזה כדמות אורחת לסיטקום "סיביל" במשך 4 עונות. ב-1997 שיחק בקומדיה הרומנטית "חיי האהבה" לצד קארלה גוג'ינו. בשנים 1998–2000 השתתף קראוזה בשתי עונות של סדרת הדרמה של ABC כדמות ראשית, "ספורט באוויר" שיצר אהרן סורקין.

קראוזה כיכב כדמות הראשית בסדרת הדרמה של HBO, "עמוק באדמה" במשך 5 עונות (2001–2005). הוא קיבל 7 מועמדויות שונות (כולל 3 מועמדויות לפרס אמי) בשל גילום התפקיד של נייט פישר.

בשנת 2004 שיחק בתפקיד האנק אוונס בסרט "אהבה במקום אחר" לצד נעמי ווטס. ב-2006, שיחק בתפקיד ראשי במיני סדרה "החדר האבוד".

בשנת 2008 שיחק בסדרת הדרמה "כסף, דארלינג" ברשת ABC את דמותו של ניק ג'ורג', עורך דין אידיאליסט, לצידו דונלד סאת'רלנד. ב-2009 שב לעונה השנייה של הסדרה.

בין השנים 2010–2015 כיכב בתור אדם בריוורמן בסדרה של NBC, "הורים במשרה מלאה", אשר מבוסס על הסרט משנת 1989 "הורים במשרה חלקית".
בין השנים 2016–2017, שיחק קראוזה בסדרה של שונדה ריימס (האנטומיה של גריי) "תופסת" את דמותו של בנג'מין, הארוס של אליס (מיריי אינוס) אשר מחפשת אחריו לאחר היעלמותו בשל חוב כספי אשר צריך להשלימו עם שותפיו.

משנת 2018 מככב קראוזה בסדרה המשטרה "מוקד 911" בגילום התפקיד בובי נאש. ב-2018 שיחק בסרט הקולנוע הביוגרפי "ג'ודי הקדושה" בכיכובה של מישל מונאהן.

== חיים אישיים ==
לקראוזה בן בשם רומן שנולד ב-2001 מחברתו לשעבר כריסטין קינג.
משנת 2010, הוא בזוגיות עם השחקנית לורן גרהאם. הם נפגשו לראשונה ב-1995 כאשר השתתפו בקומדיית המצבים "קרולין בעיר הגדולה", והפכו לזוג כאשר שיחקו אחים בסדרה "הורים במשרה מלאה".

==קישורים חיצוניים==

קטגוריה:בוגרי מכללת גוסטבוס אדולפוס
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1965
קראנטור

קְרַאנְטוֹר (ביוונית: Κράντωρ; מת ב-275 או 276 לפנה"ס) היה פילוסוף יווני.

==ביוגרפיה==
קראנטור נולד בעיר סולי שבקיליקיה (כיום חלק של העיר מרסין שבדרום טורקיה), הגיע לאתונה כדי ללמוד פילוסופיה והיה תלמידו של קסנוקרטס, ראש האקדמיה האפלטונית, וידידו של פולמון מאתונה, שגם הוא היה תלמידו של קסנוקרטס.

על פי דיוגנס לארטיוס קראנטור חלה, פרש למקדש אסקולאפיוס, והתקבצו סביבו שחשבו כי הוא עומד להקים בית ספר לפילוסופיה, ובהם ארקסילאוס שביקש ממנו להמליץ עליו בפני פולמון. אחרי שהבריא קראנטור הפך לתלמידו של פולמון וציווה את כל רכושו (12 כיכרות כסף וזהב) לארקסילאוס.

קראנטור השאיר אחריו כ-30,000 שורות של רשימות, הערות ופירושים (שחלק מהם יוחסו לארקסילאוס) שמהם שרדו קטעים בלבד. הוא היה הראשון מבין חסידיו של אפלטון שכתב פירושים לכתביו של פילוסוף זה. הוא עסק בעיקר בענייני מוסר ודירג את ה"טוב" באופן הבא: מידות טובות, בריאות, הנאה ורכוש. הורטיוס ראה בו פילוסוף של המוסר יחד עם כריסיפוס, וכתב כי ברומא נהגו לקרוא את כתביו של קראנטור.

יצירתו המפורסמת ביותר, שאותה הקדיש לידידו היפוקלס שהתאבל על מות בנו, היא "על הצער". המשורר תאתטוס כינה את קראנטור "ידידן של המוזות". קיקרו עשה שימוש ביצירה זו בספרו "תנחומים" שאותו כתב אחרי מות בתו טוליה. הפילוסוף פאנאטיוס כינה את יצירתו זו של קראנטור "יצירת הזהב" והמליץ ללמוד אותה בעל פה. קטעים מספר ממנה השתמרו במסה של פלוטרכוס "תנחומים".

על פי דיוגנס לארטיוס, קראנטור ניסה את כוחו גם בשירה, המציא מילים וביטויים חדשים, אמר כי הדבר הקשה ביותר הוא לכתוב טרגדיה והעריץ בעיקר את הומרוס ואת אוריפידס. לפי אותו מקור, קראנטור שהוערץ בעיר מולדתו סולי, השאיר את לקט שיריו במקדשה של האלה אתנה בעיר סולי לפני שמת כתוצאה ממחלת הבצקת.

==קישורים חיצוניים==
* דיוגנס לארטיוס, חיי קראנטור (לאנגלית: רוברט דרו היקס)
* 

קטגוריה:פילוסופים יוונים
קטגוריה:אישים שחיו במאה ה-3 לפנה"ס
בית הדואר המרכזי (יפו)

בית הדואר המרכזי של יפו הוא מבנה בעל חשיבות אדריכלית בשדרות ירושלים 12 פינת רחוב הדואר. הבניין משמש כיום כסניף דואר בו גם שכנה בעבר הנהלת "השירות הבולאי" עד לקיץ 2016. השירות הבולאי עבר לבית המיון המרכזי ברחוב ההגנה 138 בתל אביב ועם המעבר אל "הפארק הטכנולוגי" במודיעין עבר אליו גם השירות הבולאי. 

== היסטוריה ==
בתחילת שנות ה-20 בנה היזם שלמה פיינגולד את בית הדואר והטלגרף הראשון בתל אביב, בפינת הרחובות ליליינבלום ואלנבי. אדריכל הבניין היה יצחק שוורץ (שן-צור). באוקטובר 1923 ביקר הנציב העליון בבניין זה.
בית הדואר באלנבי החל להבנות בשנת 1929 ובנייתו הושלמה בשנת 1931, בימי המנדט הבריטי. אדריכל המבנה היה אוסטן סיינט בארב הריסון במסגרת עבודתו במחלקת העבודות הציבוריות של המנדט בארץ ישראל. בניין דואר נוסף שתוכנן על ידי האדריכל הריסון ושנבנה באותן השנים הוא בית הדואר המרכזי ברחוב יפו 23 בירושלים.

בנוסף שימש האדריכל יצחק רפופורט בתור אדריכל אחראי על הקמת בית הדואר של יפו.

עד לתקופת מלחמת העולם הראשונה הדואר לארץ ישראל נשלח דרך איסטנבול, לא היו טלפונים ציבוריים והשירות לא היה אמין. לאחר כיבוש הארץ בידי הבריטים נדרש המנהל הצבאי הבריטי לספק שירותי דואר הולמים לאוכלוסייה האזרחית. המשימה הוטלה על משרדי הדואר הצבאי, ובשנת 1917, כשבוע לאחר כיבושה של ירושלים, החל לפעול בה הדואר הצבאי.
בשנת 1920 החליטה ממשלת בריטניה להעביר את ארץ ישראל לשלטון מנדטורי אזרחי וכל שירותי הדואר הועברו לידי הממשל האזרחי. בעיני הבריטים תקשורת הולמת היא תנאי מקדים לפיתוח מסחר וייצור ולכן הרחבת שירותי הדואר, הטלגרף והטלפון היו בידי המונופול הממשלתי. מבחינת הבריטים היה לארץ ישראל יתרון גאוגרפי בגלל מיקומה במפגש שלוש יבשות וככזו השוכנת על הנתיב האווירי בין בריטניה להודו והימצאותה במזרח התיכון בין מצרים, סוריה ועיראק.

בבניין זה הייתה מרכזת הטלפונים האוטומטית הראשונה של העיר יפו שפעלה בטכנולוגיה שפיתח אלמון סטראוג'ר, וגם מרכזת טלגרף. בשנות ה-60 של המאה ה-20, לאחר העברת מרכזת הטלפונים למבנה המרכזת הספרתית החדשה בשכונת גבעת הרצל, נשארה בבניין זה רק מרכזת הטלקס שפעלה עד סוף שנות ה-80 כשהופעלה מרכזת הטלקס הספרתית החדשה של חברת בזק במרכז העיר.

המבנה שופץ בשנת 2000 במקביל לתוכניותיה של עיריית תל אביב-יפו לשיקום שדרות ירושלים.

=== סימון המדידה ===
בפינתו הצפון-מזרחי של הבניין מופיע סימון המדידה הבריטי ממנו מדדו מרחקים אל מקומות אחרים

== תמונות ==
<gallery widths="200px" heights="200px" perrow="6">
בית הדואר.jpg|כניסה
בית הדואר-2.jpg|החלק האחורי
בית הדואר ביפו-ZKlugerPhotos-00132nk-907170685132347.jpg|1944
בית הדואר, יפו-ZKlugerPhotos-00132nk-907170685132344.jpg|1944
</gallery>

==קישורים חיצוניים==

* [http://www.tau.ac.il/~shderotj/images/projects/tikim/12.pdf בית הדואר שד׳ ירושלים 12 - תיק תיעוד]
* [http://israelcitytour.blogspot.com/2014/02/blog-post.html סימן המדידה על בית הדואר של יפו]
*מיכאל יעקובסון: [https://michaelarch.wordpress.com/2018/04/23/%D7%A1%D7%99%D7%91%D7%95%D7%91-%D7%91%D7%91%D7%99%D7%AA-%D7%94%D7%93%D7%95%D7%90%D7%A8-%D7%94%D7%9E%D7%A0%D7%93%D7%98%D7%95%D7%A8%D7%99-%D7%91%D7%99%D7%A4%D7%95/ סיבוב בבית הדואר המנדטורי ביפו, באתר 'חלון אחורי', 23 באפריל 2018]

==הערות שוליים==

קטגוריה:תל אביב-יפו: בנייני משרדים
קטגוריה:תל אביב-יפו: מבנים לשימור
קטגוריה:יפו: מבנים
קטגוריה:שדרות ירושלים
קטגוריה:דואר ישראל
יפו
קטגוריה:מבנים ואתרים שתכנן אוסטן סיינט בארב הריסון
קטגוריה:בנייה ופיתוח בתקופת המנדט
קטגוריה:הדואר המנדטורי
משמר הגבול הממלכתי של טורקמניסטן

משמר הגבול הממלכתי של טורקמניסטן (בטורקמנית: Türkmenistanyö Döwlet serhet gullugy) הוא גוף אכיפה טורקמני הכפוף למשרד ההגנה הטורקמני (בעבר היה חלק מביטחון לאומי של טורקמניסטן) ואחראי להגנת הגבולות ולמניעת הברחות, תפקיד שהוא ממלא במשותף עם השירות הממלכתי למאבק בסמים של טורקמניסטן ושירות ההגירה הממלכתי של משרד הפנים הטורקמני.

הארגון הוקם בקיץ 1991 כיורש האגף הטורקמני של משמר הגבול הסובייטי. לאורך שני העשורים הראשונים לקיומו נאבק רבות בהברחות הסמים שהיו למכת מדינה עם פתיחת המאה ה-21.

מטרותיו העיקריות הן הגנה על גבולות המדינה, מאבק בטרור הבינלאומי, מלחמה בהגירה לא חוקית וסחר בבני אדם, מאבק בהברחות ומאבק בסמים, מאבק בתפוצת רכיבי נשק לשמדה המונית, הגנה על מסופי נפט וצינורות נפט בגזרה הטורקמנית של הים הכספי.
==מפקדים==
*1992 — 1999: אקמוראד קבולוב
*1999 — 2002: טירקיש טימירייב
*2002 — 2003: אגאגלדי מאמדגלדייב
*2003: אנאגלדי גומנוב
*2003 — 2004: אנאור אטג'אנוב
*2004 — 2006: אוראזברדי סולטאנוב
*2006 — 2009: בייראם אלובוב
*2009 — 2012: מיראט איסלאמוב
*2012 — 2013: אמאן גראייב
*2013 — מכהן: מיראט איסלאמוב

==ראו גם==
*השירות למאבק בסמים (טורקמניסטן)
==קישורים חיצוניים==

קטגוריה:טורקמניסטן: ארגונים ממשלתיים
קטגוריה:ארגוני אכיפת חוק
טורקמניסטן
LATAM פרו

מטוס של LAN (השם הישן של החברה) בנמל התעופה של [[ארקיפה]]
LATAM פרו בעבר: LAN פרו היא חברת תעופה פרואנית המהווה חלק מחברת LATAM איירליינס. בסיסה הראשי של החברה נמצא בנמל התעופה הבינלאומי חורחה צ'אבס של עיר הבירה לימה. החברה מפעילה טיסות סדירות פנימיות בפרו וכן טיסות בינלאומיות ליעדים בדרום אמריקה, צפון אמריקה ואירופה.

== תולדות החברה ==
החברה נוסדה ביולי 1998 והחלה לפעול ב-2 ביולי 1999 עם טיסות סדירות מלימה לקוסקו ולארקיפה. ב-15 בנובמבר 1999 החלה להפעיל קו למיאמי.
בשנת 2008, עברו יותר מ-2,970,000 נוסעים בטיסות פנימיות של LAN פרו.

==צי המטוסים ==
צי המטוסים של החברה, נכון ליולי 2018:

{|class="toccolours" border="1" cellpadding="3" style="border-collapse:collapse;text-align:center"
|+ 
|- style="background:#000080;"
! rowspan="2" style="width:150px;" | <font style="color:white;">כלי טיס
! rowspan="2" style="width:50px;" | <font style="color:white;">בצי
! rowspan="2" style="width:50px;" | <font style="color:white;">בהזמנה
! colspan="3" class="unsortable" | <font style="color:white;">נוסעים
! rowspan="2" style="width:200px;" | <font style="color:white;">הערות
|- style="background:#000080;"
! style="width:40px;" | <abbr title="מחלקת עסקים"> <font style="color:white;">C</abbr>
! style="width:40px;" | <abbr title="מחלקת תיירים"> <font style="color:white;">Y</abbr>
! style="width:40px;" | <center><font style="color:white;">סה"כ
|-
|איירבוס A319-100
|3
|—
|—
|144
|144
|
|-
!סה"כ
!3
!—
!colspan="4"|
|}

== קישורים חיצוניים ==

* 

* [http://www.lan.com אתר LAN]

==הערות שוליים==

קטגוריה:פרו: תחבורה
פרו
קטגוריה:חברות פרואניות
קטגוריה:לימה
בורית

בורית (שם מדעי: Saponaria–מקור המילה 'סבון') הוא סוג של צמחים בעלי פרחים ממשפחת הציפורניים. רבים ממיני הבורית שימשו (וחלקם עדיין משמשים) כמרכיבים בסבונים וחומרי חיטוי שונים. הבורית נזכרת במקרא כחומר ניקוי, בפסוק .

==מאפיינים==
מיני הבורית הם עשבוניים, עם עלים מנוגדים ופרחים בעלי חמישה עלי כותרת. צבעי הפרחים תלויים במין, ולעיתים משתנים בין זנים של אותו מין, כשהצבעים הנפוצים הם ורוד, צהוב וסגול. הסוג נבדל מסוגי ציפורניים דומים בכל שהוא בעל שני עמודי עלי בלבד בכל פרח.

צמחי הבורית הם מקור מאכל לזחלי מספר מיני פרפראים, כולל מספר מינים של עשים ופרפרים הניזונים בלעדית מעלי צמחים אלו.

==שימוש במאכלים==
תמצית שורש הבורית משמש כתוסף מאכל בייצור חלווה בעזרת כתישה והקצפה במפעלים לייצור מוצרי חלווה.

==שימוש למוצרי ניקוי==
מספר מיני בורית משמשים כחומרי ניקוי דמויי סבון. טחינה של עלי ושורשי הצמח יוצרת חומר בעל הקצפה קלה, וקיים תיעוד של הכנת סבון באופן זה מימי הרנסאנס. גם במאות ה-20 וה-21 מייצרים סבונים מבורית, בין השאר למטרות שחזור וניקוי בדים עתיקים במוזיאונים, או למוצרי קוסמטיקה כגון שמפו.

==מינים בולטים==
* בורית אדומה (Saponaria mesogitana)
* בורית מאובקת (Saponaria pumilio)
* Saponaria bellidifolia
* Saponaria caespitosa
* Saponaria calabrica
* Saponaria lutea
* בורית ריחנית (Saponaria ocymoides)
*בורית רפואית (Saponaria officinalis)
* Saponaria pumila
* Saponaria sicula

==קישורים חיצוניים==

* 

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:ציפורניים
ואצלב סמיל

ואצלב סמיל (אנגלית: Vaclav Smil; נולד ב-9 בדצמבר 1943 בצ'כוסלובקיה) הוא פרופסור באוניברסיטת מניטובה בויניפג שבקנדה. הוא כתב יותר משלושים ספרים בנושאים אינטרדיסיפלינריים הקשורים לאנרגיה, גלובליזציה, איכות סביבה, כלכלה, טכנולוגיה ואקולוגיה.

== אודות ==
ואצלב נולד בפלזן שבבוהמיה בשנת 1943. הוא סיים את הדוקטורט (RDNr) שלו בתוכנית האינטרדיציפלינרית במדעי הטבע בשנת 1965 מאוניברסיטת קרוליניום (Carolinum) שבפראג. בשנת 1966, לאחר הפלישה הסובייטית לצ'כוסלובקיה, עבר לארצות הברית ושם מתגורר מאז. הוא סיים תואר שלישי נוסף מאוניברסיטת מדינת פנסילבניה בשנת 1972. הוא כתב יותר משלושים ספרים בנושאים הקשורים לאנרגיה, גלובליזציה, איכות סביבה, כלכלה, טכנולוגיה ואקולוגיה.

סמיל היה הלא-אמריקאי הראשון אשר קיבל את פרס האגודה האמריקנית לקידום המדע לקידום ההבנה הציבורית של המדע והטכנולוגיה. הוא חבר בחברה המלכותית הקנדית (האקדמיה הלאומית הקנדית). הוא נשוי לאווה ואב לדייוויד.

== מספריו ==
<div style="direction: ltr;">
* Prime Movers of Globalization: The History and Impact of Diesel Engines and Gas Turbines, Sep 30, 2010
* Energy: A Beginner's Guide (Beginner's Guides), May 25, 2006
* Energy at the Crossroads: Global Perspectives and Uncertainties, Apr 1, 2005
* Energy in Nature and Society: General Energetics of Complex Systems, Jan 31, 2008
* Why America Is Not a New Rome, Mar 1, 2010
* Global Catastrophes and Trends: The Next Fifty Years, Sep 30, 2008
* Energies: An Illustrated Guide to the Biosphere and Civilization, Feb 28, 2000
* Creating the Twentieth Century: Technical Innovations of 1867-1914 and Their Lasting Impact, Aug 25, 2005
* Enriching the Earth: Fritz Haber, Carl Bosch, and the Transformation of World Food Production, Apr 1, 2004
* Feeding the World: A Challenge for the Twenty-First Century, Oct 1, 2001
* The Earth's Biosphere: Evolution, Dynamics, and Change, Oct 1, 2003
* Transforming the Twentieth Century: Technical Innovations and Their Consequences, Apr 13, 2006
* Global Ecology: Environmental Change and Social Flexibility, Dec 6, 1993
</div>

== קישורים חיצוניים ==

* 

קטגוריה:מדענים קנדים
קטגוריה:פעילי איכות הסביבה קנדים
קטגוריה:מהגרים מצ'כיה לקנדה
קטגוריה:קנדים שנולדו ב-1943
אריק ורלינד

אריק ורלינד (הולנדית: Erik Peter Verlinde; נולד ב-21 בינואר 1962) הוא פיזיקאי תאורטי הולנדי העוסק בתורת המיתרים ופרופסור במכון לפיזיקה תאורטית באוניברסיטת אמסטרדם.

בין השנים 1980 ל-1985 למד באוניברסיטת אוטרכט פיזיקה תאורטית. בשנת 1988 סיים את הדוקטורט שלו באוניברסיטה, תחת פרופסור ברנרד דה וויט (Bernard de Wit), שבה הציג בין השאר את "אלגברת ורלינד" ואת "נוסחת ורלינד", אשר משמשות בתורת המיתרים. אחר כך המשיך כחוקר במכון למחקר מתקדם עד לשנת 1993.

בשנת 2009 הציע תאוריה שבה כח הכבידה אינו כח בסיסי ביקום אלא אפקט הנגזר מסיבות אחרות. הוא הסביר בראיון כי "בסדרי גודל קטנים ביותר חוקי ניוטון לא פועלים, אלא רק בעבור תפוחים וכוכבים. אתה יכול להשוות זאת ללחץ של גז. למולקולות עצמן אין שום לחץ, אבל לחבית שבתוכה יש גז יש לחץ". בשנת 2010 התפרסם בציבור בזכות כתבה אודות עבודתו בניו יורק טיימס.

הוא אחיו התאום הזהה של הרמן ורלינד, פרופסור לפיזיקה באוניברסיטת פרינסטון.

== קישורים חיצוניים ==

* [https://web.archive.org/web/20110606062821/http://staff.science.uva.nl/~erikv/ האתר האישי של ורלינד]
* [http://www.nytimes.com/2010/07/13/science/13gravity.html כתבה אודותיו] בניו יורק טיימס

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פיזיקאים הולנדים
קטגוריה:הולנדים שנולדו ב-1962
בתי ורשה (יפו)

[[לוחית זיכרון לבתי ורשה בחזית מטה משטרת מחוז תל אביב]]
תבליט בתי ורשה

בתי ורשה (או: וורשא) הייתה חווה חקלאית טמפלרית לצד ראשיתה של דרך סלמה ביפו, כיום מטה מחוז תל אביב של משטרת ישראל. מ-1907 ועד 1940 הייתה מתחם בבעלות יהודית ששימש למגורים, חקלאות ותעשייה קלה.

ארגון השמירה 'בר גיורא' הוקם ב-1907 בחדרו של יצחק בן צבי, במתחם.

המתחם שרד את פרעות תרפ"א, חצרותיו נשרפו במאורעות תרצ"ו-תרצ"ט וב-15 באוגוסט 1947 חרב עד היסוד בשריפה שמקורה בהצתת מחסני עץ גדולים בבעלות יהודית ברחוב סלמה על ידי ערבים.

== היסטוריה ==
בשנת 1871 הקים
הגרמני-טמפלרי יוהאן גאורג קאפוס הזקן (1905-1826; Johann Georg Kappus senior) חווה בפאתי המושבה האמריקאית-גרמנית ביפו. לאחר שזקנו זקן הציע יוהאן גאורג קאפוס הצעיר (1928-1855) את החווה למכירה. את המקום קנה בשנת 1907 שאול יצחק פניגשטיין, חסיד גור, שעלה מוורשה שבפולין בשנת 1905. פניגשטיין פיתח את המקום, ולצד חקלאות השכיר את המקום ליהודים שפתחו מפעלי תעשייה זעירה כמו מפעל שמן, פקקים, מאפייה ועוד. גם בית כנסת פעל בחצר ושרת את דיירי החצר, אורחים מזדמנים ושכנים. כן השכיר חדרים למגורים פרטיים. אחד הדיירים במקום היה יצחק בן-צבי. חדרו שימש מרכז לצעירים אחרים חברי פועלי ציון. בחדר זה הם התקינו בשנת 1907 מכונת דפוס קטנה, שבה הדפיסו בהסתר מהשלטונות העות'מאניים עיתון ביידיש בשם דער אונפאנג "(ההתחלה"). בחדר זה התאספו ב-29 בספטמבר 1907 עשרה צעירים, וייסדו בחשאי את ארגון בר גיורא, שנוסד במטרה לכבוש את השמירה במושבות היהודיות מידי הערבים והצ'רקסים. בזיכרונותיו מתאר בן צבי את הכינוס החשאי בחצר ורשה:

גירוש יפו ב-1917 לא פסח על משפחת פניגשטיין. בהיעדר המשפחה נשמרה החווה בזכות שכן ערבי. בפרעות תרפ"א תקפו ערבים את המקום וניסו לפרוץ אל פנים המתחם אבל הונסו על ידי חיילים בריטים מהגדוד העברי שהוזעקו ליפו בפיקודו של אליעזר מרגולין.

ברבות השנים עזבו בני המשפחה את המקום, והמקום הושכר ליהודים שהפעילו בתי מלאכה זעירים. המקום הותקף גם בשנת 1936. בשנת 1940 נפטר פניגשטיין, והמקום נמכר לערבים. במהומות שפרצו בגבול יפו–תל אביב לאחר הרצח בגן הוואי הותקף המקום ב-15 באוגוסט 1947 בידי פורעים ערבים, נשרף ונחרב עד היסוד.

בזמן שלטון המנדט הבריטי הוקם במקום בניין המשטרה הבריטית - יפו שבו פעלה שלוחה של המטה הארצי של משטרת ישראל לאחר קום המדינה. בשנת 2000 נהרס בניין המשטרה הבריטית לצורך הקמת בניין משטרה חדש על חלקו של השטח. 2005 נחנך במקום בניין תחנת משטרת תל אביב ע"ש רב ניצב דוד קראוס. לציון בתי ורשה הוקם בחזית הבניין עמוד ובו תולדות המקום ותבליט של בתי ורשה.

== ראו גם ==
* בניין המטה הארצי של משטרת ישראל (יפו)

==לקריאה נוספת==
* זאב וילנאי, תל אביב-יפו, הוצאת אחיעבר, 1965, ע' 114.
* יעקב פניגשטיין, [https://sites.google.com/site/bateyvarsha/home בתי וורשא - סיפורה של משפחת פניגשטיין ממתיישבי יפו בראשית המאה ה-20], הוצאת המשפחה, 2000.

== קישורים חיצוניים ==

* 
* [http://www.yaffo.co.il/article_y.asp?id=109 תולדות שכונת בתי ורשה] באתר "פורטל יפו"

== הערות שוליים ==

בתי ורשה
מדליית לורנץ

הנדריק אנדרו לורנץ
מדליית לורנץ (הולנדית: Lorentzmedaille) הוא פרס המוענק מדי ארבע שנים על ידי האקדמיה המלכותית ההולנדית לאומנויות ולמדעים . הפרס נוסד בשנת 1925, לכבוד יובל החמישים לעבודת הדוקטורט של הפיזיקאי ההולנדי הנדריק לורנץ. הפרס מוענק לאדם אשר תרם תרומה חשובה לפיזיקה התאורטית.

== רשימת הזוכים ==
* 2023: דאן פרנקל
* 2018: חואן מרטין מלדסנה
* 2014: מייקל ברי
* 2010: אדוארד ויטן
* 2006: ליאו קנדוף
* 2002: פרנק וילצ'ק
* 1998: קארל וימן ו אריק קורנל
* 1994: אלכסנדר פוליאקוף
* 1990: פייר ז'יל דה-ז'ן 
* 1986: חרארד 'ט הופט
* 1982: אנטול אברגם
* 1978: ניקולס בלומברגן
* 1974: ג'ון ואן ולק
* 1970: ג'ורג' אולנבק
* 1966: פרימן דייסון
* 1962: רודולף פיירלס
* 1958: לארס אונסאגר
* 1953: פריץ לונדון
* 1947: הנדריק קרמרס
* 1939: ארנולד זומרפלד
* 1935: פטר דביי
* 1931: וולפגנג פאולי
* 1927: מקס פלאנק

== קישורים חיצוניים ==
* 

*
לורנץ
הלל פרת

הלל פרת (נולד ב-5 באוגוסט 1948) הוא פרופסור מן המניין בפקולטה לרפואה ובפקולטה להנדסה ביו-רפואית בטכניון, וראש המעבדה לפוטנציאלים מעוררים בטכניון. הוא יו"ר החוג הישראלי לנירופיזיולוגיה קלינית.

== אודות ==
הלל, יליד חיפה, הוא בנו של ברוך פרת, פרופסור לפיזיקה בטכניון. בשנת 1972 סיים תואר ראשון בזואולוגיה ופיזיולוגיה בהצטיינות מהאוניברסיטה העברית. בשנת 1977 סיים תואר דוקטורט מהאוניברסיטה העברית בנוירוביולוגיה. בשנת 1979 החל ללמד בטכניון, בשנת 1989 מונה לפרופסור חבר ובשנת 1998 מונה לפרופסור מן המניין. פרת הוא גם פרופסור נלווה באוניברסיטת תל אביב והיה פרופסור אורח באוניברסיטת קליפורניה באירווין.
פרת הנחה את עבודת המסטר של דלאל אבו אמנה בתחום פעילות המוח ושתי האונות.

מתגורר בנופית.

== קישורים חיצוניים ==

* [https://web.archive.org/web/20100507230756/http://www.technion.ac.il/eplab/hillel.htm דף אישי]

==הערות שוליים==

קטגוריה:בעלי תואר דוקטור מהאוניברסיטה העברית בירושלים
קטגוריה:סגל הטכניון: רפואה
קטגוריה:ישראלים שנולדו ב-1948
ג'ון נאן

ג'ון נאן (באנגלית: John Denis Martin Nunn; נולד ב-25 באפריל 1955, לונדון) הוא שחמטאי ומתמטיקאי בריטי. נחשב לאחד מכותבי ספרי השחמט הטובים בזמנו.

החל מפברואר 2019 אינו שחמטאי פעיל.

== ביוגרפיה ==
נאן החל לשחק שחמט בגיל ארבע. בשנת 1967, בגיל 12, זכה באליפות בריטניה בשחמט עד גיל 14. בגיל 14 הוכתר כאלוף לונדון עד גיל 18. בגיל 15 החל ללמוד מתמטיקה באוניברסיטת אוקספורד. בשנת 1973 סיים את לימודי התואר ראשון ובשנת 1978 סיים דוקטורט במתמטיקה בנושא טופולוגיה.

בשנת 1975 זכה בתחרות אירופה לצעירים. בשנת 1978 השיג דרגת רב-אמן ובשנת 1979 היה לאלוף בריטניה.

נאן מפרסם ספרי שחמט שזוכים להצלחה ולהערכה רבה. "סודות שחמט של רב אמן" זכה בפרס ספר השנה של אגודת השחמט של בריטניה לשנת 1988 וספרו "המשחקים הטובים ביותר" זכה בפרס בשנת 1995.

הוא נשוי לפטרה פינק-נאן, שחמטאית גרמנייה ואב לבן.

== ג'ון נאן באולימפיאדת השחמט ==
בין השנים 1976 ל-1994 השתתף ג'ון נאן ב-10 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1976||2 עת ||אנגליה|| 2435||4 מ-7||4+ 1= 2-||64.3|| 3 קבוצתי, 7 אישי
|-
| 1978||2 עת ||אנגליה|| 2440||8.5 מ-12||7+ 3= 2-||70.8|| 12 קבוצתי, 4 אישי
|-
| 1980||3 ||אנגליה|| 2515||7.5 מ-11||4+ 7= 0-||68.2|| 6 קבוצתי, 6 אישי
|-
| 1982||2 ||אנגליה|| 2565||6.5 מ-11||5+ 3= 3-||59.1|| 10 קבוצתי, 23 אישי
|-
| 1984||2 ||אנגליה|| 2575||10 מ-11||9+ 2= 0-||90.9|| 2 קבוצתי, 1 אישי
|-
| 1986||2 ||אנגליה|| 2590||7 מ-11||4+ 6= 1-||63.6|| 2 קבוצתי, 20 אישי
|-
| 1988||3 ||אנגליה|| 2620||8.5 מ-12||5+ 7= 0-||70.8|| 2 קבוצתי, 2 אישי
|-
| 1990||3 ||אנגליה|| 2610||5.5 מ-9||4+ 3= 2-||61.1|| 3 קבוצתי, 29 אישי
|-
| 1992||4 ||אנגליה|| 2615||6.5 מ-10||5+ 3= 2-||65.0|| 10 קבוצתי, 17 אישי
|-
| 1994||4 ||אנגליה|| 2625||2 מ-5||1+ 2= 2-||40.0|| 4 קבוצתי
|}

==קישורים חיצוניים==

* 

==הערות שוליים==

קטגוריה:שחמטאים אנגלים
קטגוריה:מחברי ספרי שחמט אנגלים
קטגוריה:מתמטיקאים בריטים
קטגוריה:בוגרי אוניברסיטת אוקספורד
קטגוריה:אלופי בריטניה בשחמט
קטגוריה:פרובלמאים
קטגוריה:רבי-אמנים
קטגוריה:בריטים שנולדו ב-1955
Blogger

Blogger (תעתיק: בלוגר) הוא מערכת ליצירת בלוג אינטרנטי של חברת גוגל. הממשק נועד לאפשר לכל אחד לפתוח "בלוג" משלו ולכתוב פוסטים בכל נושא שיבחר. זו הייתה המערכת הראשונה שהשתמשה בתקן MetaWeblogAPI.

ישנם מספר סוגי בלוגים המתקיימים בממשק זה, כגון בלוג אישי בו הבלוגרים כותבים את מהלך חייהם; בלוג פרסומי בו הבלוגרים מפרסמים מקומות שהם ממליצים לבקר בהם או מוצרים שהם ממליצים לקנות; בלוג צהובון בו מתפרסמת רכילות על אישים מפורסמים; ועוד. הכותבים יכולים להגדיר אם הבלוג יהיה פתוח או סגור לקוראים מסוימים.

== היסטוריה ==
בשנת 2003 רכשה גוגל את "בלוגר" מהמפתחים שלו. לאחר מכן נוספו בממשק מספר שירותים העוזרים למנהלי הבלוג לפרסם את הפוסטים (תרגום: רשומות) באופן מהיר יותר, כגון: אימייל סודי, SMS ועוד. בנוסף, ההרשמה לממשק כיום פשוטה מאוד, היא דורשת התחברות ראשונית של חשבון גוגל והזנת סאב-דומיין (תרגום: תת-שם מתחם) בלבד, ואין צורך להירשם מחדש.

שירותים נוספים ששילבה גוגל בהמשך הם סטטיסטיקות מהאתר "Google Analytics", אימייל סודי לפרסום הרשומות אוטומטית מאת "Gmail", ועוד, וגם קבלת כסף על ידי פרסומות בתוצאות החיפוש של גוגל (לעסקים – העסק יוצג בתוצאות חיפוש גוגל לפי ההתאמה לכותרת העסק, ובעלי הבלוג יוכלו לקבל כסף בתמורה).

== קישורים חיצוניים ==

* 

* [http://buzz.blogger.com/ Blogger Buzz], הבלוג של בלוגר

קטגוריה:ערכים שבהם תבנית בריטניקה אינה מתאימה
קטגוריה:בלוגים
קטגוריה:אתרי אינטרנט אמריקאיים
קטגוריה:אתרי אינטרנט שהושקו ב-1999
קטגוריה:שירותים שנרכשו בידי גוגל
קטגוריה:גוגל
רם סופר

רם סופר (נולד ב-6 בספטמבר 1965, רמת גן) הוא שחמטאי ישראלי בדרגת רב אמן, מחבר ספרי שחמט, מאמן שחמט ופסנתרן מקצועי, שחקן ומורה לברידג'.

אלוף ישראל בפתרון בעיות שחמט לשנת 2018. זכה עם נבחרת ישראל בפתירת בעיות ארבע פעמים במקום הראשון בעולם, אימן את משלחת הנוער של ישראל לאליפות העולם ואירופה בשחמט ופרסם עשרות מאמרים בתחום.

משנת 2005 סופר משמש ככתב ופרשן לענייני שחמט בעיתונות הישראלית: בעיתון "מעריב" ובאתר האיגוד הישראלי לשחמט. ערך בעבר את ירחון השחמט הישראלי. שימש יועץ מקצועי עבור הספר Play Unconventional Chess and Win ועורך בספר Think like a machine.

נכון לינואר 2022 הוא מדורג במקום השמיני בדירוג העולמי בפתירת בעיות שחמט.

נמנה עם צוות השופטים באליפות אירופה בשחמט 2015, שנערכה בירושלים.

נכון למאי 2022, מדורג במקום ה-27 בישראל לפי מד כושר.

סופר מתגורר בראשון לציון.

== הישגים בולטים בשחמט ==
* 1978 - זכה באליפות הארץ בשחמט לילדים עד גיל 14.
* 1998 - היה לשני בהיסטוריה אחרי ג'ונתן מסטל שהיה לרב אמן גם בשחמט קלאסי וגם בתחום פתירת בעיות שחמט.

==מבחר תחרויות בהן השתתף==
* אליפות אירופה בשחמט 2015
* אליפות ישראל בשחמט 2016

==ברידג'==
סופר בעל תואר רב אמן כסף. הוא התחיל לשחק ברידג' תחרותי בשנת 1994 והקים בית ספר לברידג' ולימד מאות תלמידים. הוא כותב קבוע בירחון הברידג' הישראלי ואת טור הברידג' בירחון "לאישה".
 סופר כותב בשנים האחרונות את העיתון היומי של פסטיבל הברידג' הבינלאומי לברידג' בתל אביב. הוא ערך שלושה ספרי ברידג' בנושא הכרזות שכתב מוטי גלברד.

== מספריו ==
* משחק המלכים
* ספר תרגילים למתקדמים
* על קודמי הגדולים

==לקריאה נוספת==
* חוברת שנכתבה על ידי רם סופר במסגרת פעילות שוטפת של ההתאגדות הישראלית לברידג': רם סופר, תחרות סימולטנית ארצית 2014-6, אוקטובר, 2014.

== קישורים חיצוניים ==

* [http://www.youtube.com/@ram.soffer ערוץ היוטיוב של רם סופר]

קטגוריה:ראשון לציון: אישים
קטגוריה:פרובלמאים ישראלים
קטגוריה:רבי-אמנים ישראלים
קטגוריה:מחברי ספרי שחמט ישראלים
קטגוריה:שחקני ברידג' ישראלים
קטגוריה:עסקני שחמט ישראלים
קטגוריה:כתבי שחמט ישראלים
קטגוריה:מאמני שחמט ישראלים
קטגוריה:ישראלים שנולדו ב-1965
אמציה אבני

אמציה אבני (נולד ב-17 בדצמבר 1954) הוא פסיכולוג ישראלי, שחמטאי המחזיק בדרגת אמן פיד"ה בשחמט תחרותי ואמן בינלאומי בקומפוזיציה שחמטית. אבני נטל חלק חמש פעמים בגמר אליפות ישראל בשחמט, בשלוש מתוכן סיים בין עשרת הראשונים. חיבר סיומי שחמט (אטיודים) רבים, שזכו להצלחה ופורסמו ברחבי העולם.

== ביוגרפיה ==
אבני סיים לימודי תואר ראשון ושני בפסיכולוגיה חברתית-תעשייתית בשנת 1983 באוניברסיטת בר-אילן. בצבא שירת כפסיכולוג ארגוני בחילות השדה ובחיל המודיעין תחת מחלקת מדעי ההתנהגות, והשתחרר בדרגת רס"ן.

כתב מספר רב של מאמרים וספרים העוסקים בשחמט ובנושאים שבתפר שבין פסיכולוגיה לבין שחמט, שחלקם תורגמו למספר שפות. שימש כעורך מגזין השחמט הישראלי.

עובד כמרצה ומנחה סדנאות בתחום מדעי ההתנהגות ובהכנת מועמדים למבדקי תעסוקה.

== מספריו ==
*הפסיכולוג הכשיל אותי; להצליח להתקבל לעבודה – מדריך למועמד הנבוך, ePublish, 2014 (דיגיטלי)
* גיוס מוצלח - מדריך לארץ הצבא, עם גדי אמיר, אור-לי להט. הוצאת כתר. 2002
*"עד הרגלי האחרון" מאת יוחנן אפק והורסיו וולמן. עורך: אמציה אבני. הוצאת "גמביט", 2000
<div style="direction: ltr;">
* The Amazing Chess Adventures of Baron Munchausen, Mongoose Press, 2011
* Chess Tips for the Improving Player, Quality Chess, 2008
* Devious Chess: How to Bend the Rules and Win, Batsford, 2006
* The Grandmaster's Mind, Gambit Publications, 2004,Russian Chess House, 2016
* Practical Chess Psychology: Understanding the Human Factor, Batsford, 2001
* Danger in Chess: How to Avoid Making Blunders, Cadogan Chess 1994, Dover, 2003
* Surprise in Chess, Cadogan Chess, 1998
* Creative Chess, Pergamon Chess 1991, Prisma Editori 1992, Cadogan Chess 1997.
</div>

== קישורים חיצוניים ==

* [https://avniam.wixsite.com/amatzia הדף של אמציה אבני]
* [https://ratings.fide.com/card.phtml?event=2800322 הדף של אמציה אבני באתר FIDE]
* 

== הערות שוליים ==

קטגוריה:קצרמר פסיכולוגים
קטגוריה:פסיכולוגים ישראלים
קטגוריה:אמני פיד"ה ישראלים
קטגוריה:מחברי ספרי שחמט ישראלים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1954